《赠术士吕公》
元代·金涓

短褐垂纶已十载，柴扉筚窦即湖边。年来出处常存道，身外功名懒问天。

造次可无诗入圣，相逢还有酒为贤。虎头燕颔君休论，好向山阴买钓船。

作者简介：金涓(1306—1382)，字德原，义乌人。尝受经于许谦，又学文章于黄溍。尝为虞集、柳贯所知，交荐于朝，皆辞不赴。明初，州郡辟召，亦坚拒不起，教授乡里以终。